nyheter

Prisen for bensin på Nansenplass var i formiddag 17,43 kroner for bensin og 16,39 for diesel. Dette er ny prisrekord for Tromsø.

En tipser som sendte iTromsø bildet fra Langnes, der prisene var 17,34 og 16,30, kommenterer «Galskap!» i sin mail.

iTromsø skrev tidligere i uken om bensinprisene i Tromsø, hvor da Cirkle K forklarte hvorfor prisene var så høye.

– Tromsø er en av byene i Norge med størst konkurranse. Nesten samtlige kjeder er til stede, og det finnes mange stasjoner som skal konkurrere om kundene, forklarte pressekontakten i Cirkle K, Knut Hansen, til iTromsø tidligere i uken.

Den tidligere rekorden må vi tilbake til 2014 for å finne. Da kostet en liter 95-oktan bensin 17,21 kroner.